title: По руската телевизия Третата световна война вече е започнала

maintext:
Фотограф: Maxim Shemetov
Трета световна война може би няма да има, но за хората, които си пуснат телевизорите в Русия, тя вече е започнала.Водещият на централната информационна емисия на държавната телевизия в неделя вечерта съобщава, че руските противовъздушни батареи в Сирия ще "свалят" американските самолети.По новинарската телевизия "Россия 24" дават репортаж за подготвянето на бомбоубежища в Москва в случай на ядрено нападение.В Санкт Петербург информационният сайт "Фонтанка" твърди, че губернаторът иска да определи дневна дажба за хляб за бъдеща война, въпреки обясненията на властите, че искат просто да стабилизират цената на брашното.А по радиото се обсъждат учения на "гражданска защита", в които според министерството на извънредните ситуации ще бъдат мобилизирани 40 милиона руснаци за една седмица. В програмата са предвидени евакуации на жилищни сгради и действия при избухване на пожар.Ако пък някой си изгаси телевизора и тръгне на разходка по московските улици, е много вероятно да попадне на огромни "патриотични" графити на пропутински художници и на организацията "Сет", която покрива сгради с изображения на мечката символ на Русия или раздават бронежилетки с нарисувани гълъби на мира.Причината за тази треска, за това увличане по неизбежността на "Трета световна война"? Прекратяването на 3 октомври на преговорите между Вашингтон и Москва за сирийския конфликт след провала на примирието, което двете сили договориха с голяма настойчивост в Женева през септември.Веднага след това руските и сирийските бомби превърнаха Алепо в "ад на Земята", както се изрази ООН, и предизвикаха критиките на Запада.Междувременно в Сирия руската армия продължи да действа сама през седмицата, разполагайки във военната си база на сирийското пристанище Тартус противовъздушни батареи С-300, способни да поразят изтребители. Тя изпрати и корвети, оборудвани с ракети, които на теория могат да потопят военни кораби. С други думи това е демонстрация на сила, насочена не към джихадистите и другите сирийски бунтовници, а към американския флот и авиация.В Москва, където руските и западните журналисти лягат и стават с комюникета, изпращани от руското министерство на отбраната, конфронтационната атмосфера се препредава и допълва от медиите. Говорителят на руската армия генерал Игор Конашенков отправя предупреждения към Белия дом, Пентагона и Държавния департамент."Напомням на американските "стратези", че противовъздушните ракети С-300 и С-400, които подсигуряват въздушното пространство на руските бази "Хмейм" и "Тартус" имат радиус на действие, който може да изненада която и да било неидентифицирана летателна машина", каза той на 6 октомври. Това бе едва прикрита заплаха срещу САЩ.В ефира на държавната телевизия "Россия 1" водещият Дмитрий Кисельов, който е и шеф на Руската информационна агенция "Новости", обобщава идеята на ген. Конашенков за "обикновените хора като вас и като мен": "ние ще свалим" американските самолети. После разкри "план Б" на САЩ за Сирия. "План Б, най-общо казано, е, че САЩ ще прибягнат към пряко използване на сила срещу армията на президента Башар Асад и срещу руската авиация", каза той."Трябва ли да се страхуваме от провокации? Именно по този начин САЩ се включиха във войната във Виетнам", каза Кисельов, след което предупреди западняците, че разположените ракети в Калининград - руски анклав, граничещ с Полша, могат да бъдат въоръжени с ядрени бойни глави."Днешна Русия е повече от подготвена - най-вече психологически - за новата спирала на конфронтация със Запада", написа Георгий Бовт в статия за информационния уебсайт "Газета.ру".Политологът предвижда два сценария, имайки предвид икономическите затруднения за Русия. Според първия, оптимистичен, двете сили ще "постигнат споразумение за новите условия на съвместно съществуване, нещо като втора ялтенска конференция", казва той, визирайки разделянето на сфери на влияние между САЩ и Съветския съюз след Втората световна война. Катастрофалният сценарий е Русия да реагира според добре известните правила на улицата: "ако боят не може да бъде избегнат, удари пръв".В интервю за РИА "Новости" последният съветски президент Михаил Горбачов, който преди 30 г., заедно с американския президент Роналд Рейгън, стана инициатор на началото на края на Студената война, предупреди неотдавна, че светът "се приближава до опасна зона".Първият признак на разведряване след няколко дни вербални нападки дойде в сряда, когато Москва обяви, че в събота ще има международна среща за Сирия в Лозана. Тя вече изглежда като последен шанс за американския държавен секретар Джон Кери и за руския външен министър Сергей Лавров. /БТА


title: България и Обединените арабски емирства ще разменят посланици

maintext:
Двете делегации подписаха споразумение за сътрудничество в сградата на Министерския съвет.
[Министерство на икономиката]
В споразумението се предвижда създаването на смесена икономическа комисия, която ще заседава на всеки две години, съобщи министърът на икономиката Божидар Лукарски. Той допълни, че българската страна е получила покана за посещение следващата година в ОАЕ на най-високо ниво.
България и Обединените арабски емирства ще открият посолства в другата страна догодина. Това стана известно днес в Министерския съвет при подписването на двустранно Споразумение за икономическо и техническо сътрудничество, съобщи БТА.Колегата му Султан бен Саид ал Мансури съобщи, че в рамките визитата му в София е било акцентирано най-вече на сътрудничеството в областта на инвестициите, индустрията, малкия и средния бизнес, туризма и хранителното подсигуряване. Гражданската авиация е една от най-важните за нас, подчерта министърът на икономиката на ОАЕ.Готови сме да окажем подкрепа на емиратски фирми, които желаят да инвестират в България в сектори, в които имаме традиционни предимства и такива, които осигуряват висока добавена стойност и повишена конкурентоспособност на икономиката", е казал Лукарски на двустранен бизнес форум по-рано през деня. По думите му България се стреми да развива иновативни производства с висока добавена стойност, като икономическата политика на страната е насочена към приоритетно развитие на високотехнологичните производства и услуги.

fasttext_language: bg


description: Фил Бък се готви да премине Тихия океан от Южна Америка до Австралия с лодка от тръстика и да докаже, че древните моряци са пътували точно по тои начин , Лодката се изработва от местни боливийци в Ла Пас.

title: Фотогалерия: С кораб от тръстика от Южна Америка до Австралия

maintext: 1/14 снимки в галерията Фил Бък се готви да прекоси Тихия океан от Южна Америка до Австралия с лодка от тръстика и да докаже, че древните моряци са пътували точно по този начин. Лодката се изработва в Ла Пас от местни хора.


title: "Манчестър юнайтед" се събуди с резултатна победа срещу "Фенербахче"

maintext:
Пол Погба вкара два гола за успеха
Йозбайракли
"Манчестър юнайтед" постигна убедителна победа с 4:1 срещу "Фенербахче" в третия си мач от групите на Лига Европа. Англичаните изиграха добре мача и постигнаха втория си успех в надпреварата.С шестте си точки те са начело в група А. Със същия актив е и "Фейенорд", който спечели с 1:0 срещу "Зоря". Турският отбор е трети с четири.След трудната победа с 1:0 срещу "Зоря" на "Олд Трафорд" и последвалите равенства във Висшата лига със "Стоук" и "Ливърпул" дойде време за по-силен мач за "Юнайтед".Домакините бяха по-дейни от началото, но половин час не успяваха да вкарат. В 31-ата минута те получиха дузпа, която Пол Погба вкара, а само три минути след това се стигна до втори наказателен удар и този път Антони Марсиал беше точен за 2:0.В 31-ата минута Хуан Мата овладя по забележителен начин след дълго подаване, след което падна след съприкосновение със Симон Кяер. Три по-късно Шенернаруши правилата и съдията даде втора дузпа.Турците можеха да намалят, но Давид де Хеа спаси удар отблизо на Соуза. В последните секунди на първата част Пол Пугба вкара много красив гол след изстрел от разстояние.Втората част започна с нов гол за "Юнайтед". Джеси Лингард получи от Уейн Рууни и с хубав удар преодоля Волкан Демирел.След четвъртия си гол англичаните намалиха темпото. Те можеха да увеличат преднината си, но Мата пропусна добро положение. "Фенербахче" се насочи в атака в търсене на почетно попадение и го постигна. Робин ван Перси засече от два метра подаване на Еменике. Бившият нападател на "Юнайтед" получи аплодисментите на целия "Олд Трафорд".В друг резултатен мач "Рома" изпусна преднина от два гола след 82-ата минута и завърши 3:3 с "Аустрия" (Виена). Двата отбора заемат първите места в група Е с по пет точки."Астра" спечели ценна победа с 2:1 срещу "Виктория" (Пилзен) като гост и събра три, докато чехите са с две.Воденият от Станимир Стоилов "Астана" загуби с 1:4 от "Олимпиакос" като гост и остава последен в група В с една точка. Гърците са начело с шест, с колкото е и "Апоел".


title: Прокуратурата обвини министър от кабинета "Станишев" за АЕЦ "Белене"

maintext:
Петър Димитров
Фотограф: Надежда Чипева
Софийската градска прокуратурата е привлякла като обвиняем Петър Димитров – бивш министър на икономиката и енергетиката за това, че не е упражнил достатъчен контрол върху работата на бившите директори на НЕК Любомир Велков и Мардик Папазян за сключени от тях договори за доставка на оборудване.Петър Димитров е с мярка за неотклонение "Подписка". Наложена му е забрана да напуска пределите на страната без разрешение на прокурора. Разследването по делото продължава.


title: Проверките на пътя за замърсяващите въздуха автомобили започнаха с камионите

maintext:
Замерваният днес се извършваха от специално оборудвани автомобили на агенция "Автомобилна администрация".
Само камиони бяха спирани в първия ден от акция за измерване на вредните емисии в изгорели газове на превозните средства, която започна днес. Инициативата е на асоциация "Диабет тип 2" и Коалиция за климата-България.В нея участват екипи на "Пътна полиция"- СДВР и изпълнителна агенция "Автомобилна администрация". На спираните на една от входно-източните артерии на София - бул. "Ботевградско шосе" товарни автомобили, със специален уред се замерваха температурата на двигателя, поддържаните обороти при празен ход и нивата на вредни емисии в отработените газове.Неизправните превозни средства ще бъдат спирани от движение, но резултатите от днешния ден ще бъдат обобщени по-късно. Държавните органи имат амбицията измерването на вредните газове в отработени газове да се извършва регулярно, като бъдат обхващани всички видове превозни средства.Целта на акцията е да се насочи общественото внимание към проблема със замърсяването на въздуха с вредни емисии от транспорта в големите градове. Сред петте градове с най-замърсен въздух в Европа, България присъства със София, Перник, Добрич и Пловдив, като сред тях е и полският Краков.Наскоро Световната здравна организация за първи път даде данни за смъртността заради замърсяване с фини прахови частици по държави. Заключението от тях е, че въздухът в големите градове на страната е опасен за здравето на хората.Броят на преждевременните смъртни случаи в България поради високите нива на замърсяване, варира между 14 000 и 18 000 души годишно. В тези данни не се включват тежките белодробни заболявания, болестите на сърдечно-съдовата система, на мозъка и на репродуктивната система, които са в резултат или се обострят от качеството на въздуха, който дишаме.Според официалните данни на КАТ от средата на годината, в страната има регистрирани 4.13 млн моторни превозни средства. 44% от тях, или 1.8 млн, са на възраст над 20 години. До пет години са едва 155 хиляди автомобила.Съотношението нови-употребявани новорегистрирани МПС остава едно към десет. От регистрираните за полугодието 150 хил. автомобила, повече от 92 хил. са тези над десетгодишна възраст.


description: Голямото противопоставяне между привържениците на червените и сините стигна ново измерение, като двете страни влязоха в спор "вечно" ли е това дерби. От ЦСКА твърдят, че въпреки преструктурирането от това лято новото дружество "ЦСКА-София" е носител на историята и традициите на клуба. Позицията на "Левски" и привържениците му е на другия полюс. Според сините това е обикновен мач срещу "преобразувано дружество".

title: Фотогалерия: Емоциите от дербито между ЦСКА и "Левски"

maintext:
1/23 снимки в галерията ЦСКА и "Левски" не излъчиха победител в дербито на десетия кръг на Първа лига и завършиха 1:1 на Националния стадион "Васил Левски".
Голямото противопоставяне между привържениците на червените и сините стигна ново измерение, като двете страни влязоха в спор "вечно" ли е това дерби.
На снимката: По време на мача сините привърженици залепиха знаем с емблемата на "Литекс" върху светлинното табло в опит да скрият емблемата на ЦСКА.
[LAP.bg]


description: Изпълнителният орган на Демократична партия на социалистите заяви след заседание, председателствано от Джуканович, че ще номинира неговия заместник в партията Душко Маркович за поста министър-председател.

title: Мило Джуканович няма да продължи да бъде премиер на Черна гора

maintext: Черногорският премиер Мило Джуканович няма да продължи да заема поста си въпреки съвсем скорошната си победа на парламентарните избори . Това заяви късно вчера неговата политическа формация Демократична партия на социалистите (ДПС), предаде БТА, като цитира ДПА.Изпълнителният орган на ДПС заяви след заседание, председателствано от Джуканович, че ще номинира неговия заместник в партията Душко Маркович за поста министър-председател.ДПС спечели всички 11 избора от въвеждането на многопартийна демокрация в Черна гора и бивша Югославия преди 25 години, отбелязва ДПА.На 16 октомври партията спечели 36 от общо 81 мандата в парламента, като победи с малко четирите опозиционни партии, които бяха постигнали консенсус около една-единствена точка - сваляне на Джуканович, когото окачествиха като сериозно корумпиран.Изборите бяха помрачени от ареста на 20 сръбски граждани в обвинения в тероризъм, както и от твърденията на опозицията за изборни измами.В изборната нощ Джуканович заяви, че ДПС ще продължи да управлява със съюзниците си - малката Социалдемократическа партия и четирима представители на етническите малцинства - или общо с 42 гласа в парламента.На 20 октомври ДПС повтори призива си за единодействие към своите "естествени съюзници".През последните 25 години Джуканович на два пъти сам се оттегляше, всеки път за по две години, преди да се завърне отново на премиерския пост. Той обаче никога не е напускал председателското място в ДПС. Джуканович е най-дълго управлявалият лидер в региона, отбелязва "Ройтерс".Партията му не даде подробности защо е номинирала Маркович за премиер. Засега Джуканович не е коментирал дали излиза от политиката или ще остане лидер на партията.


title: Реакциите за Цачева в "Туитър": Доказателство, че може и по-зле да стане

maintext:
Фотограф: Надежда Чипева
Пламен Манушев, депутат от ГЕРБ.
Приемам, че в България президентът има представителна функция, но не мога да приема, че Цецка има каквото и да е... https://t.co/e9JD96UApK
— Bedros Halvadjian (@BeboHal) October 2, 2016
Липсва ми времето, когато се подигравахме на американците за Тръмп vs. Хилари. #цецка
— VentsiBeast (@VentsiBeast) October 2, 2016
Номинацията на Цецка за президент е пример да не се мрънка за нищо, тъй като винаги може да стане и по-зле.
— VentsiBeast (@VentsiBeast) October 2, 2016
Някакви комшии се карат. Абе хора, Цецка ще става президент вие тука за някаква изневяра и извънбрачно дете се карате...
— Танев (@krtanev) October 2, 2016
Бъдещата среща на върха: Хилари, Меркел, Мей и Цецка.
— N. Ó Paloff (@n_paloff) October 2, 2016
Според мен Цецка е проба дали и магаре няма да бъде избрано. Не се шегувам!
— yoda (@yoda106) October 2, 2016
Така, ако Цецка стане, колко хора ще напуснат БГ?? Щото по-голяма подигравка никога не сме имали и живели :)
— Yvo Bojkov (@YvoBojkov) October 2, 2016
Пари нема, Цецка Цачева.
— Cactus (@tourbg) October 2, 2016
Цялата ни онлайн интелигенция не можа да стигне по-далеч от това, че Пеевски не бил слаб, Бойко не бил ерудиран, а Цецка не била красива.
— suncho (@suncho) October 2, 2016
Първите реакции в социалните мрежи на номинацията на председателя на Народното събрание за кандидат за президент от партия ГЕРБ са на стъписване, горчива ирония и разочарование."Дневник" подбра част от реакциите в "Туитър" в първите часове след обявяването на двойката, която се кандидатира за поста на държавен глава и вицепрезидент - Цецка Цачева и о.р. вицеадмирал


title: Дешан: Най-важното е да вземем трите точки срещу България

maintext:
Френският специалист заяви, че мачът на "Парк де пренс" през 1993 година е далечен спомен
Националният селекционер Дидие Дешан даде пресконференция преди световните квалификации с България на 7 октомври и с Холандия три дни по-късно и обяви, че най-важното е в първия двубой играчите му да вземат трите точки.Специалистът заяви, че не си е направил заключения за качествата на българските футболисти само от двубоя срещу Люксембург, който "лъвовете" спечелиха драматично с 4:3.Дешан сподели, че не вижда причина да се правят връзки с двубоя между двата тима през 1993 година, когато България победи в последните секунди с легендарен гол на Емил Костадинов."Има само три дни между двата мача. Ще имаме много кратко време за възстановяване, ще трябва да се адаптираме. Мисля само за първия мач, който е с България, макар че този двубой може да има отношение и към втория. Ще се опитаме да вземем трите точки от този мач, а след това ще направя анализ", коментира Дешан."За мача с България – първо, те бяха малко сюрпризирани от Люксембург в първата среща. Няма да си правя заключения за качествата на България само на база този мач, а на база още няколко от последните. Те смениха селекционера си, това означава, че можем да очакваме новости от него. Освен това, българите направиха и добри мачове", каза още французинът."За онзи мач с България през 1993 година на "Парк де пренс" мога да кажа, че няма нищо общо с настоящата ситуация. Той е част от историята, но не мисля, че има отношение към настоящето. Освен това една част от играчите в двата отбора не са били родени през 1993 година, а друга част са били прекалено малки", завърши Дешан.


title: Снимка на деня: Майк Тайсън се срещна с братя Пулеви в София

maintext:
1/1 снимки в галерията Легендата Майк Тайсън се срещна с най-добрите български боксьори - братята Кубрат и Тервел Пулеви. Американецът посети залата на двамата по тяхна покана, след като пристигна в България за участие в риалити шоу и промоция на енергийната му напитка. Пулеви подариха на бившия световен шампион реплика на амфората ритон от Панагюрското златно съкровище, известна като "Седмината срещу Тива", както и два бели гълъба, които са любимите му животни."Запознах се с Кубрат и Тервел и техните семейства. Засега не сме обсъждали съвместни начинания, но ще видим. Въпросът остава отворен. Беше приятна задушевна среща, те бяха със съпругите си, аз бях с моята", коментира Тайсън и призна, че харесва стила на Кубрат Пулев на ринга.
[LAP.bg]


description: Екранизацията по 18-ия роман за разузнавача излиза на екран на 21 октомври, а от днес в "Дневник" започва и новата киноигра, свързана с него.

title: Играй и спечели с "Джак Ричър: Не се връщай"

maintext:
["Форум Филм"]
Джак Ричър - бившият американски военен със силно чувство за справедливост от серията романи на Лий Чайлд се завръща на големия екран в изпълнение на Том Круз. Този път той ще трябва да спаси себе си и бившия шеф на своя отряд Сюзан Търнър от зловещи, но погрешни обвинения. Екранизацията по 18-ия роман за разузнавача излиза на екран на 21 октомври, а от днес в "Дневник" започва и новата киноигра, свързана с него Всяка от следващите две седмици ще задаваме по един въпрос, свързан с филма "Джак Ричър: Не се завръщай". Всеки отговорил правилно дори само на един от тях има шанс да спечели една от наградите: 5 броя от романа, два брандирани суитчъра и 3 бр. брандирани мобилни батерии.Въпросът от първо ниво - "Обвинения", ще бъде активен до последните минути на 16 октомври. Колкото повече верни отговори, толкова повече шансове за награда има на томболата, която ще бъде изтеглена в седмицата на 24 октомври.Играта е отворена за всички български граждани на територията на България, навършили 18 години. За да играете, е нужно да се регистрирате в id.capital.bg. Преди да играете, моля прочетете Правилата и условията за участие


description: Вътрешнопартийни войни, рязък спад на изборните резултати, възход на популистките движения: лявоцентристките партии в Европа, които бяха в зенита на славата си през първото десетилетие на 21 век, преживяват сега най-тежката криза в историята си.

title: Левите партии в Европа преживяват най-тежката си криза

maintext:
Шествие на подръжниците на Лейбъристката партия преди парламентарните избори през 2015 г.
Социалистът Франсоа Оланд, най-непопулярният президент на Петата република, започва напрегнато кампанията си за президентските избори през 2017 година
Сусана Диас - вероятният нов лидер на испанската левица след бламирането на Педро Санчес (вдясно)
Фотограф: Marcelo Del Pozo
Вътрешнопартийни войни, рязък спад на изборните резултати, възход на популистките движения: лявоцентристките партии в Европа, които бяха в зенита на славата си през първото десетилетие на 21 век, преживяват сега най-тежката криза в историята си, пише Джеймс Феби за "Франс прес".Олицетворение на това поражение е безизходицата, в която е изпаднала Лейбъристката партия, управлявала Великобритания от 1997 до 2010 година. Създадената през 1900 г. партия, която изостава сериозно в социологическите проучвания, тъкмо преизбра за свой лидер радикалния Джеръми Корбин , който не успява да обедини съпартийците си, нито да спечели доверието на избиратели извън кръга на традиционните си привърженици.Гръцката ПАСОК, която едно време бе незаобиколим фактор, събра едва 6 на сто от гласовете на парламентарните избори през 2015 година. Германската социалдемократическа партия е изгубила половината от членове от 1998 г. насам.Испанската социалистическа работническа партия (ИСРП) е в пълен колапс, откакто "Подемос" се появи на лявата политическа сцена през 2014 г., и изглежда е на път да се разпадне Във Франция социалистът Франсоа Оланд, най-непопулярният президент на Петата република, започва напрегнато кампанията си за президентските избори през 2017 година. Лявоцентристката коалиция в Дания бе изтикана от властта миналата година. Не е по-добро положението и на финландските и полските лявоцентристи, които получиха най-лошите си резултати при последните избори, в които участваха.Значи ли тогава, че е отминало времето на социалдемокрацията?Тя "вече не е това, което беше", заяви германският политолог Албрехт фон Луке в ефира на телевизия Ен Де Ер. "Ставаме свидетели на упадък с исторически пропорции".Причините трябва да се търсят в глобализацията, смятат повечето анализатори, и по-конкретно в имиграцията, върху която се хвърля вината за понижаването на заплатите и условията на труд."Градските елити казват, че свободата на движение е нещо страхотно и ние всички сме граждани на света, но обикновените хора не виждат реално предимствата и дори се чувстват застрашени", казва за "Франс прес" политологът от лондонския "Кингс колидж" Изабел Хертнер.Лявоцентристките партии не успяват да намерят правилния баланс между избиратели с толкова различни интереси.Те страдат и от последиците от финансовата криза през 2008 г., от засилването на влиянието на Китай в световната икономика и политиките на строги икономии, посочват анализатори.Взети заедно, тези елементи бяха последният пирон в ковчега на "третия път", олицетворяван през миналото десетилетие от бившия британски премиер Тони Блеър и бившия американски президент Бил Клинтън.Техният проект, нещо средно между либерализъм и социалдемокрация, успя да привлече много гласоподаватели от средната и работническата класа.Но кризата от 2008 г. осигури попътен вятър на крайнолевите партии, които им отмъкнаха избирателите."По онова време много лявоцентристки партии бяха на власт. Някои си казаха: "Вие не регулирахте финансовите пазари, така че защо да гласуваме пак за вас?", каза Хертнер.Негодуванието срещу традиционните партии и развитието на социалните мрежи допринесоха за появата на тези прояви на левия популизъм."Нароиха се все повече и повече партии, опиращи се на база от дейни активисти", подчерта преподавателят от Лондонското висше училище за икономика Патрик Дънлийви, давайки за примери "Подемос" в Испания, Движението "Пет звезди" в Италия и СИРИЗА в Гърция."Това са партии, които са по-добре организирани в социалните мрежи и които се впуснаха по-активно в създаването на големи активистки електорални бази".Десният популизъм също просперират.Във Великобритания, например, референдумът за Брекзит показа, че голям брой избиратели от лейбъристките бастиони, разтревожени от конкуренцията на бързоразвиващите се страни и от имиграцията, възприеха неговите тези.Той "твърди, че има прости решения на сложните проблеми", написа бившият лидер на британската партия "Либерални демократи" Ник Клег в неотдавна издадената си автобиография. "Да излезем от ЕС. Да откъснем Обединеното кралство от останалия свят. Да ограничим имиграцията. Популизмът има магически решения на всички проблеми".Бившият испански премиер социалист Фелипе Гонсалес заяви през юли, че "единствената алтернатива за слагане на край на тази криза и на самоубийствените политики за строги икономии е изготвянето на нов манифест на социалдемокрацията."Проблемът е, че за момента социалдемокрацията е неспособна на го направи". (БТА)


title: Жители на Русе отново протестираха срещу обгазяването на града

maintext:
Фотограф: Община Русе
Нов протест срещу замърсяването на въздуха бе организиран тази вечер в Русе, съобщи БТА.
Участниците в него се събраха пред сградата на общинската и областната администрация в центъра на града и издигнаха плакати с надписи "За чист въздух Русе", "STOP на геноцида над Русе и Мартен" и "Не на мръсния въздух! Спрете отровите!". Те скандираха "Русе иска да диша!".
Прочетена бе и декларация, адресирана до премиера, до министъра на околната среда и водите и до омбудсмана на България.
"Искаме незабавна намеса от държавата. Да дойдат експерти, да направят проверки. Говорим за екокатастрофа, във въздуха се носят химически субстанции", заяви Владислава Гарвалова, един от организаторите на протеста.
Тя обясни, че състоялият се на 13 септември протест не е дал резултат.
"Градът продължава да се обгазява и ние нямаме надежда. Това вече минава всякакви граници и тази държава трябва да вземе мерки, защото става въпрос за здравето и живота на 150 000 души", заяви Гарвалова.
Андреана Николова обясни, че и тази сутрин е имало обгазяване, като във въздуха се е носела тежка задушлива миризма.
Протестиращите са категорични, че и ако този път не се вземат мерки, са готови да блокират ГКПП "Дунав мост".


title: Най-странният експонат на автосалона в Париж

maintext:
1
2
3 Фотограф: Георги Пауновски 1
2
3 Фотограф: Георги Пауновски 1
2
3 Фотограф: Георги Пауновски
Сред много експонати на приключилия в неделя автосалон в Париж имаше и доста странни предложения, от малко популярни филми. Типичен пример е двуместният мотор, или пък кабриолет на ток "Формула Джол", на френския инжинер с италиански произход Лучано Джол.Сякаш излязло от следващия филм за Батман возило, се описва, като подходящо за състезания и разходки за разпускане. За момента "Формула Джол" е само прототип.Местата на борда са две, а задвижването е задно. Всяко от двете задни колела е свързано с електромотор с мощност 50 конски сили. Общата мощност е достатъчно странното возило се ускорява до 100 км/ч за 10 секундиДвигателите получават ток от акумулатори с капацитет 28 киловатчаса. Те осигуряват пробег от 250 километра, при поддържане на 100 км/ч.Плановете на Лучано Джол са от странния електромобил да бъдат произведени няколко бройки, като цената ще е разумна, така че "Формула Джол" да е трето или четвърто превозно средство в семейството.


description: Според народните вярвания днес започва зимата - "Дойде ли Димитър идва и снегът", гласи поговорката.

title: Християните днес почитат свети Димитър

maintext:
[Светият синод]
Според легендата св. Димитър е покровител на зимата и студа и е по-голям брат на св. Георги. Той язди червен кон, а от дългата му бяла брада се изсипват първите снежинки. "Дойде ли Димитър идва и снегът", гласи народната поговорка.
Имен ден днес празнуват: Димитър, Димитрина, Деметра, Дима, Димо, Димка, Димчо, Димана, Драго, Драгомир, Драган, Митко, Митра, Митка, Митрана, Мита, Даниела, Даниел, Диян/а, Диан/a.
Днес е Димитровден - денят, в който православните християни почитат св. Димитър Солунски. Светията мъченик е един от най-почитаните в страната и патрон на много храмове из цяла България, където днес ще бъдат отслужени празнични свети литургии.От 26 октомври според народните вярвания започва зимата.Димитър Солунски е роден през 3 век в Солун, като по това време неговият баща е управител на града. След смъртта му император Максимиан възлага поста на Димитър. Като управител на Солун той открито изповядва и слави християнската вяра. Недоволен от това, император Максимиан го хвърля в тъмница. Преди да бъде произнесена присъдата срещу него обаче войници влизат в килията му и го убиват с копие, докато е коленичил за молитва. Тогава християнската църква го провъзгласява за мъченик на вярата и светец, а жителите на Солун започват да го почитат като покровител на града.Димитровден е приет и за ден на строителя. Празнуват всички архитекти, проектанти, строителни инженери и всички в сферата на строителството. На 26 октомври празника си отбелязват и градовете Сливен, Видин и Айтос.


title: Владимир Кличко няма намерение да спира скоро с бокса

maintext:
Кличко заяви, че ще има още големи и зрелищни мачове с негово участие
"Искам да се изправя срещу Джошуа през март или април. Това ще бъде най-големият мач в тежката категория от дълги години насам. Да се надявам, че ще бъдат заложени и три световни титли", каза още Кличко.
Той има 64 победи в 68 мача на професионалния ринг, но не се е боксирал oт загубата срещу Фюри. Джошуа е олимпийски шампион от Лондон 2012, а на професионалния ринг има 17 победи със 17 нокаута в 17 мача.
Британецът държи титлата на IBF, а в евентуален сблъсък с Кличко вероятно ще бъдат заложени и поясите на WBA и WBO, които бяха овакантени от Фюри.
"Моят брат Виталий изигра последния си мач на 41 години и реши да се откаже само защото искаше да се посвети на кариера в политиката. Мога да успокоя феновете ми - ще има още големи зрелищни мачове с мое участие", завърши Кличко.
Бившият световен шампион в тежка категория Владимир Кличко е далеч от мисълта за отказване от бокса.Въпреки че през март ще навърши 41 години, украинецът планира да продължи кариерата си, докато се чувства в добра форма."Не съм мислил за отказване, дори след като бяха победен (от Тайсън Фюри) и загубих световните си титли", каза Кличко, цитиран от "Шпорт билд"."Докато мога да се представям добре на ринга, докато съм здрав и мотивиран, ще продължавам", добави украинският боксьор, който преди мача с Фюри през ноември не беше губил на ринга повече от 11 години.В началото на седмицата Кличко се отказа от мач за световната титла с Антъни Джошуа заради контузия в прасеца. Той обаче има голямо желание тази среща да се състои догодина.


description: Парите за превенция на хазарта, които се набират от вноски на организаторите на хазартни игри, от догодина ще се разпределят чрез Министерството на младежта и спорта, а не от Държавната комисия по хазарта, както е сега. Това съобщи по време на парламентарния контрол министърът на финансите Владислав Горанов.

title: Парите за превенция срещу хазарта ще се разпределят от Министерството на спорта

maintext:
Владислав Горанов
Фотограф: Цветелина Белутова
Досега това се правеше от Държавната комисия по хазарта и ефектът беше много съмнителен.
"Анализът на набирането и харченето на средства през последните две години показа слабости. В закона за бюджета за 2017 г. ще предложим промяна на Закона за хазарта и Закона за физическото възпитание и спорта, така че всички пари да се дават на Министерството на спорта за финансирането на младежки и спортни дейности и политики", отговори Горанов.
Някои от избраните сдружения бяха създадени непосредствено след 30 септември 2015 г., когато процедурата беше открита (макар и публично неразгласена). Друго сдружение беше свързано косвено с компании за залагания, а трето се оказа собственост на 19-годишни младежи.
Четири от седемте печеливши пък имаха дословно едни и същи цели и дейности и са подавали документи в държавен регистър буквално едно след друго.
Парите за борба с последиците от вредното въздействие на хазарта, които се набират от вноски на организаторите на хазартни игри, от догодина ще се разпределят от Министерството на младежта и спорта. Това съобщи по време на парламентарния контрол министърът на финансите Владислав Горанов.Горанов отговори на въпрос на депутата от Реформаторския блок Вили Лилков. Депутатът подчерта, че спортните клубове са изключени от финансиране на социално отговорни инициативи от този фонд, който годишно събирал между 2.5 и 3 млн. лв.Преди година Държавната комисия по хазарта предизвика скандал, като разпредели над 1.5 милиона лева на неправителствени организации със съмнителна дейност и още по-съмнителен опит в превенция срещу хазартни зависимости.


title: Вотът в ООН като петно на Роршах

maintext:
Антониу Гутериш
In years to come diplomatic academies will use #Bulgaria's contribution to the #NextSG race as case study in how not to do #multilateralism.
— Richard Gowan (@RichardGowan1) October 5, 2016
Една от големите политически интриги на годината приключи изненадващо бързо и с изненадващо единодушие. Новият генерален секретар на ООН ще е португалецът Антониу Гутериш При първото гласуване с обозначаване на страните с право на вето в Съвета за сигурност той събра 13 от 15 гласа. В четвъртък ще бъде направен опит и последните две държави, които се въздържаха, да го одобрят и той да бъде обявен за наследник на Бан Ки Мун с пълно единодушие, т.е. без формално гласуване.Международната общност би трябвало да аплодира.Най-вече защото в момент на засилено напрежение между Запада и Русия (да не забравяме и нервите около действията на Пекин в Южнокитайско море) то не блокира избора в ООН. Сроковете са спазени, новият лидер добре познава организацията отвътре и има достатъчно време да сглоби екипа си, за да заработи нормално от 1 януари 2017г.Но Гутериш – или който и да бе избран, включително Кристалина Георгиева и Ирина Бокова –Единствената промяна в опита да стане процесът по-прозрачен, бяха изслушванията пред Общото събрание. Това неатрактивно събитие е с нищожна практическа стойност.Гласуването е на съвсем друго място и от него дори не научаваме коя от овластените 15 държави в Съвета за сигурност какво е очаквала от бъдещия лидер на най-голямата световна организация с бюджет над 5 млрд. долара, десетки хиляди служители и над 100 военни "сини каски", как е разпределила предпочитанията си в отделните кандидатури и защо. Да не говорим за това, че като част от оформянето на баланса на интереси около избора се водят преговори за това кой да оглави важни комитети и отдели на ООН, за които дори не сте чували.Разбира се, че е важно да знаем какви са позициите на всяка от петте държави с право на вето – САЩ, Великобритания, Франция, Русия и Китай, какво одобряват и какво не приемат, но официално не е известно дори кои от тях са пуснали червените бюлетини за Георгиева и Бокова. А нима не бихте искали да научите защо и как е пуснала гласа си и Венецуела, например?В четвъртък сутринта валят критики и оправдания, че за кампания на Георгиева просто не е останало време, но никой не повдига въпроса как само за 5 дни е успяла да събере 5 "за" и 3 "без мнение" от 15-те в Съвета за сигурност. Или защо след много месеци кампания Бокова замръзна във финалната фаза на 7 гласа "за" и приключи с 9 "не". Кои конкретно са тези държави и какво одобряват или не одобряват, понеи да си спести в бъдеще саркастични туитове "Това е пример как са не се прави мултилатеризъм, който ще се изучава в школите по дипломация".Конкурсът за това работно място е така общо формулиран, че по правилата през 1991г. изведнъж се оказва, че някой е вписал сред кандидатите постоянният представител на Норвегия в ООН, докато от месеци се състезава премиерът на същата страна Бру Харлем Брунтланд.Може би това бе конкурс, за който България няма класа, след като е спорно дори дали има някакво регионално влияние. Но със същото основание може да се пита наистина ли е толкова класно това състезание, в коетоЕдин поглед върху финалното предварително гласуване е достатъчен, за да покаже и други спорни моменти. Няма фази на елиминиране, например, така че до последно се състезават 10 души, а не трима или двама. Ако разгледате разпределението на гласовете, ще видите, че 15 държави са пуснали за кандидатите 63 бюлетини "за" и 93 "против".Отсъствието на срокове за приключване регистрирането на кандидати и допускането това да става до последния момент (да, това може да стане и в следващите часове преди да е окончателно одобрен Гутериш) наглед предоставя повече гъвкавост. Но в същото време оставя зад кулисите кампании за лобиране, продължаващи месеци наред преди изобщо да станат публични кандидатите зад тях.Нали не вярвате, че на Кристалина Георгиева ѝ е хрумнало да се кандидатира в края на септември, а не че – както писа не една медия – е водила сондажи и е събирала подкрепа поне от януари насам? Също така е лековерно да се приеме като спонтанна подкрепата за нея от няколко централноевропейски държави.Заси заслужава да се говори съвсем отделно, защото крайният резултат е красноречив. Към момента това прилича повече на дипломатическа димка, маневра за отвличане на вниманието, предизвикване на разнобой в Източна Европа и задръстване с кандидати – 9 от 13 претенденти и 4 от 7 жени са от района.Посланието от неуспеха на този сценарий е, че концепцията за ротация на генералните секретари между различни райони на планетата изглежда изчерпана. В бъдеще претендентите ще трябва да бъдат подходящите личности с нужния опит и осигурена подкрепа от САЩ или Русия.Също така би било редно да се коментира в каква роля се оказа България и да се направи, доколкото е възможно, ясно разграничение, че подкрепата за Кристалина Георгиева от Централна Европа изглежда преди всичко като признание на качествата ѝ като мениджър, а не за тежестта на българската дипломация.по същата логика, по която очакванията вече са Антониу Гутериш, а не Португалия, да ръководи добри ООН.В този смисъл страстите в България около Бокова и Георгиева, както и замерянето в последните часове с обвинения и искания на масови оставки, заради това че "се изложихме пред чужденците", е обичайното упражнение по създаване на политическо напрежение и инкасирането му във все по-уродливата българска реалност. Получава се същото като с рокерите на Путин – пристигнаха шепа "Нощни вълци" и това бе достатъчно да се взривят от коментари социалните мрежи и медиите и групи българи да рита и бие хора.В крайна сметка конкурсът за генерален секретар на ООН премина при такива условия и толкова извън контрола на България, че българските политици, анализатори и медии се оказаха като подложени на тест на Роршах – показват им едно мастилено петно и всеки вижда в него каквото си иска.А нека припомним за какво се използва този тест: "Някои психолози използват този тест, за да се опитат да проучат личностните характеристики и емоционалното функциониране на пациентите си. Употребява се за диагностициране на разстройствата на несъзнателните мисли и различаването на психотичното от непсихотичното мислене в случаи, в които пациентът не е склонен да показва открито психотично мислене."


title: Отново пострадаха хора при катастрофа в Кресненското дефиле

maintext:
Фотограф: Надежда Чипева
При пореден пътен инцидент в Кресненското дефиле четирима души пострадаха.Тежката катастрофа е станала между два автомобила около 17.30 часа, съобщи агенция "Фокус".Ударили са се два леки автомобила, вследствие на това са пострадали четирима души, които са закарани в болница. Към момента няма данни какво е тяхното състояние. На мястото на инцидента има полицейски патрул, който извършва оглед. Движението в участъка се осъществява само в едната пътна лента.Това е участък по трасето на строящата се магистрала "Струма". Заради тесния път и увеличения трафик там нерядко стават инциденти. При такъв пострадаха през лятото екологът Андрей Ковачев и алпинистът Боян Петров докато преброяваха сгазени по участъка диви животни. Те, както и други еколози, са на мнение, че трасето на магистралата не трябва да минава през дефилето, а да бъде изнесено на платото отгоре.Плановете на правителството са обаче в едната си посока трасето да минава тъкмо оттам, а в другата - по платото. Мотивът за това е, че друг вариант би забавил строителството и съответно България би загубила предвиденото за там европейско финансиране.


title: Вълкът Забивака ще е талисман на световното първенство в Русия

maintext:
Here's how the 🇷🇺Russian public chose 🐺 Zabivaka as the latest #WorldCup mascot with a whopping 53% of the vote! pic.twitter.com/w7KOuzRHAw
— FIFA World Cup (@FIFAWorldCup) October 22, 2016
Кампанията по избор на талисмана започна през април 2015 г., когато бяха селектирани възможните персонажи на бъдещия талисман. Участваха повече от 50 хиляди млади запалянковци, които избраха десетте най-популярни персонажа.
Във втория етап се присъединиха студенти от художествените университети в Русия. Задачата им беше да вдъхнат живот на тези персонажи.
Забивака е дело на студентката Екатерина Бочарова.
🐺 ICYMI: We got a new member of #WorldCup family in the shape of Zabivaka the wolf, Official Mascot of Russia 2018https://t.co/ysrwMqij5L pic.twitter.com/K0uPRFu6kE
— FIFA World Cup (@FIFAWorldCup) October 22, 2016
Вълкът Забивака ще е талисманът на световното първенство по футбол в Русия през 2018 г.Вълкът получи събра 53% от гласовете в допитването на ФИФА, в което участваха повече от един милион души. Тигърът остана на второ място с 27%, а котката остана последна с 20%.Забивака е наречен така заради умението си да бележи много голове. Той е описан като "чаровен, уверен и общителен", а мечтата му винаги е била да стане футболист.Обича да позира за снимки и носи слънчеви очила, които му дават специални сили на терена, се казва още в описанието на сайта на ФИФА."Сигурен съм, че Забивака ще стане огромен хит сред феновете на Купата на конфедерациите през 2017 г. и световното първенство през 2018 г.", заяви доскорошният спортен министър на Русия Виталий Мутко"Талисманите са страхотни посланици в промотирането на световните и носят много забавление по стадионите. Виждам, че това вече се случва със Забивака на сцената тази вечер. Сигурен съм, че той ще бъде запомнен за много дълго време то феновете по целия свят", каза бразилската звезда Роналдо, който присъстваше на церемонията по обявяването на победителя.


title: Кан, "Сънданс" и "Трайбека" гостуват с фестивала So Independent в София

maintext:
[So Independent]
"Раждането на една нация" от 1915 г., който величае Ку-клукс-клан и представя афроамериканците като нискоинтелигентни и сексуално агресивни. Някои от ролите в първия филм се изпълняват от белокожи актьори, боядисани с черна боя. В последно време възторжените отзиви за Паркър бяха помрачени от стари и недоказани обвинения срещу него в изнасилване.
"Американски мед" на британката Андреа Арнолд взе наградата на журито в Кан. Филмът със Саша Лейн и Шая Лебьоф разказва за тинейджърка от проблемно семейство, която бяга от къщи и се присъединява към група младежи, които продават списания от врата на врата.
Независими американски и европейски филми от актуалните издания на "Сънданс", "Трайбека" и Кан гостуват в София с поредното издание на фестивала So Independent от 27 октомври. Към 16-те игрални и 6 документални заглавия от цял свят се присъединяват четири премиерни български заглавия и две порции късометражно българско кино.Официалното откриване ще бъде следващия четвъртък, 27 октомври, с открилия "Трайбека" документален филм "Първият понеделник на май" на Андрю Роси. На този ден се провежда ежегодният бал в Музея на костюма "Метрополитън", едно от най-сериозните модни събития в Щатите. Филмът проследява трескавата организация зад кулисите на изданието от 2015 г., посветено на китайската култура, а сред главните действащи лица са дизайнерите Джон Галиано и Жан-Пол Готие, главният редактор на "Вог" Ана Уинтур, Риана и други. А ето още няколко заглавия от програмата, които не са за изпускане.на режисьора, сценарист и изпълнител на главната роля Нейт Паркър спечели наградата на публиката и наградата на журито за американски филм на тазгодишния "Сънданс" и още преди тазгодишните оскари се нареди сред основните претенденти за следващите. Става дума за съдбата на Нат Търнър, грамотен роб и проповедник от XIX век, който се опитва да организира въстание сред чернокожите във Вирджиния през 1831 г.Филмът дръзко взима заглавието на едноименния и днес силно противоречиве документален филм за музикалната легенда Франк Запа в собствените му думи, компилирани от интервюта, концертни и задкулисни кадри. Авторът на съвета "Не яж жълтия сняг" е известен с цитата, че музикалните журналисти са хора, които не могат да пишат, интервюиращи други, които не могат да говорят, за удоволствието на трети, които не могат да четат. Но е рязко противоречие на собствените си думи. Филмът компилира най-доброто от философията зад огромното му музикално наследство - правото да кажеш и правиш каквото искаш, да избереш да бъдеш посредствен или не.награда за режисура на "Сънданс", е вероятно най-странната и далечна от "Хари Потър" главна роля за британеца Даниел Радклиф, който играе труп, доплувал на почти необитаем остров. Намиращият се там корабокрушенец Пол Дейно го възприема не само като приятел, но и като средство за достигане на населения бряг.Прожекциите на филмите са в столичните кина "Люмиер", "Одеон" и Дом на киното. За втори път фестивалът ще връчи свои награди за най-добри филми, а за първи ще представи и програма от заглавия, специално направени за гледане с очила за виртуална реалност.


title: Започва набирането на проекти за покупка на земеделска техника за 237 млн. евро

maintext:
Фотограф: Георги Кожухаров
От днес до 7 декември фонд "Земеделие" обявява втори прием на заявления за подпомагане по подмярка 4.1 "Инвестиции в земеделски стопанства" от мярка 4 "Инвестиции в материални активи" от Програмата за развитие на селските райони, съобщи фонд "Земеделие".
Бюджетът за разпределение възлиза на 237 млн. евро.
Ще бъдат одобрявани проекти за покупка на земеделска техника за обработка на почвата и прибиране на реколтата като: трактори, самоходна техника - колесни трактори, верижни трактори, специализирани самоходни машини (силажокомбайни, зърнокомбайни и др.), друг вид самоходни машини, както и сменяема прикачна техника.
В този период на прием по подмярката са допустими и проекти с инвестиции за напоителни системи, както и разходи по проекти за колективни инвестиции, представени от признати групи или организации на производители.


title: Eстония за пръв път избра жена за президент

maintext:
Държавният глава има предимно представителни функции, но Хендрик придаде особена тежест на поста с откровените си критики срещу политиката на съседна Русия и агитирането в полза на електронно правителство и киберсигурност.
Парламентът на Естония избра в понеделник нов държавен глава и за пръв път в историята на страната жена става президент.Керсти Калюлайд, която представлява страната в Европейската одиторска комисия, събра повече от достатъчно гласове на депутатите в Рийтикогу.За успех ѝ бяха нужни две трети от народните представители, или 68 гласа, а още на първия тур в понеделник тя събра гласовете на 81 от присъстващите 98 депутати.На 24 септември се проведе вторият тур на гласуване за президент, но никой от претендентите не събра достатъчно подкрепа.По-късно този месец 46-годишната Калюлайд ще поеме поста от Томас Хендрик Илвес, който е държавен глава от 2006г. Президентският мандат в балтийската република е 5 години.


description: "Дневник" представя традиционната си класация на най-находчивите комикси за изминалата седмица, които редакцията подбра сред читателските попадения с най-много препоръчвания.

title: Фотогалерия: "Бойко да пази България" и още комикси от седмицата

maintext:
1/10 снимки в галерията Дневник" представя традиционната си класация на най-находчивите комикси за изминалата седмица, които редакцията подбра сред читателските попадения с най-много препоръчвания.
Автор: chicago514
Препоръчвания: 18


title: Видео: Другите новини

maintext:
Последна промяна в 19:21 на 27 окт 2016, 287 прочитания, 0 коментара
Уеб новините на БНТ вече са с нова концепция и име. Рубриката "Другите новини" замени "Новините в 100 секунди".
Селфи манията е вредна за здравето


title: Цветана Пиронкова отпадна още на старта в Люксембург

maintext:
Слабото представяне на Пиронкова след US Open продължава
Цветана Пиронкова отпадна от турнира в Люксембург още в първия кръг, след като отстъпи в три сета на американката Варвара Лепченко.Най-добрата българска тенисистка загуби от 90-ата в световната ранглиста с 1:6, 6:3, 1:6 след 1.48 часа игра.Това е второ отпадане още в първи кръг на пловдивчанката, която напусна по същия начин и надпреварата в Линц.Пиронкова влезе много неубедително в срещата и спечели само две точки в първите два гейма, благодарение на което съперничката и поведе бързо с 3:0. Българката спечели само едно свое подаване, след което отново отстъпи в три поредни гейма и така частта приключи с 6:1 в полза на Лепченко.Втората част бе по-оспорвана и започна с размяна на пробиви. Двете тенисистки не успяха да спечелят подаването си в първите три гейма, а първа успя да го направи американката, за да поведе с 3:1. Последва най-дългото разиграване в двубоя, в което Пиронкова трябваше два пъти да спасява брейкбол, но все пак удържа на натиска на Лепченко и се задържа в мача.Това вдъхнови българката и тя спечели два поредни гейм, за да поведе за пръв път в мача при 4:3. До края на частта Пиронкова направи и трети пробив, след го което затвърди и изравни сетовете с шестия си сетбол.Решаващият трети сет започна с размяна на сервис геймове, но след 1:1 Лепченко спечели пет поредни гейма, с което сложи и край на срещата.


title: Марчело Липи се завръща в Китай, но като национален селекционер

maintext:
Италианецът прекара много успешен период начело на местния "Гуанджоу"
Марчело Липи е на път отново да започне работа в Китай. Този път обаче той няма да води клубен отбор, а ще стане национален селекционер на страната, твърдят медиите в Италия.Последният голям успех на 68-годишния тактик бе през 2006 година, когато спечели световното първенство с Италия. Между 2012 и 2014 година той бе начело на китайския "Гуанджоу евъргранд", с който спечели три титли на страната, Купата на Китай през 2011 година и Шампионската лига на Азия две години по-късно.В края на лятото се заговори, че Липи отново е отворен към завръщане в Китай. Тогава се появиха и слуховете, че "Гуанджоу" е готов да го ангажира за 3 сезона със забележителната заплата от 20 милиона евро годишно.Според информациите в медиите преговорите между двете страни са в напреднала фаза и официалното им приключване е въпрос само на време.


description: Кандидатът на БСП покани опонента си от ГЕТБ на дебат извън телевизиите, Цачева намира идеята за обидна към медиите и като бягство то директен сблъсък.

title: Ген. Радев и Цачева в задочен дебат къде да е дебатът им

maintext: Кандидатът на БСП за президент ген. Румен Радев кани опонента си от ГЕРБ Цецка Цачева на предизборен дебат "на неутрално място", съобщиха от предизборния му щаб. Поканата е отправена ден след като Радев не се яви на уговорен дебат между двамата по Нова тв.Сега от щаба на ген. Радев предлагат дебатът между двамата кандидати за президент да се състои не в телевизионно студио, а на неутрално място и да бъде излъчен от всички, желаещи да го отразят медии. От там изтъкват, че сега телевизиите се съревновават коя да направи първа дебата между двамата и че е редно достъп до него да имат всички медии, в това число регионални и сайтове.След като БСП обяви необичайната си идея за дискусия между двамата претенденти, от щаба на Цецка Цачева я определиха като "безпринципна и обидна към българските медии". Самото неявяване на ген. Радев по Нова тв вчера от щаба на Цачева смятат за обида към зрителите и страх от директно съпоставяне с претендента на ГЕРБ."ГЕРБ счита това предложение за поредно дезертьорство на кандидата на левицата, което доказва, че той не може да носи отговорността да бъде обединител на нацията и главнокомандващ на българската армия", се посочва в декларация на предизборния щаб на партията. От там добавят, че Цачева е приела всички покани на всички национални телевизионни канали за дебат с кандидат-президента на БСП, включително в обществената телевизия. "Г-жа Цачева не се съмнява в неутралитета на българските телевизии и се надява на повече смелост и кураж от страна на г-н Радев за предстоящите и отдавна планирани дебати", се казва още в декларацията. Щабът на Цачева призовава БСП да подходи с уважение към българските избиратели като им даде възможност да проследят телевизионен дебат по начина, който е определен от закона и от международните политически традиции.Междувременон от партията на Георги Първанов АБВ съобщиха, че кандидатът ѝ Ивайло Калфин е приел поканата на БиТиВи за дебат с Радев на 25 октомври. Във профила си във Фейсбук Калфин се зачуди в коя част на страната ще го свари поканата.


description: В деня на вота членовете на секционните комисии трябва да информират избирателите, че се провежда гласуване и за държавен глава, и в националния референдум, каза говорителят на ЦИК.

title: Видеонаблюдението в помещенията за гласуване ще бъде изключено в деня на изборите

maintext:
Фотограф: Красимир Юскеселиев
Бюлетината първо се сгъва на две, така че горният край да опира в чертата под последната кандидатска листа, без да се закрива номерът на бюлетината в долния десен ъгъл и перфорацията над него, указва ЦИК.Местата за полагане на печатите трябва да останат от външната видима страна на бюлетината. След това бюлетината се сгъва още веднъж по същия начин, като номерът в долния десен ъгъл остане видим, а положеният печат остава от външната й страна.
Камерите за видеонаблюдение, намиращи се в помещенията, в които ще се гласува на изборите на 6 ноември, ще бъдат изключени, реши Централната избирателна комисия (ЦИК).Според прието в петък (21 октомври) решение следва в деня на вота да бъдат изключени всички заснемащи устройства, а обективите им – да бъдат закрити. Решението важи за секциите в цялата страна за времето от 7:00 часа до 20:00 часа, а при при удължаване на изборния ден - и след това, но не по-късно от 21:00 ч.Решението ще важи и при евентуален втори тур на вота за държавен глава. Контролът за работата на устройствата е възложен на Районните избирателни комисии.С друго решение ЦИК определи как членовете на секционните избирателни комисии ще подават и приемат бюлетините за гласуването за президент и националния референдум.Тяхно задължение е да откъснат пред избирателя бюлетината за президентския вот от кочана, да покажат, че е празна, преди да поставят печат на едно от местата на гърба й и самото сгъване също да бъде извършено пред избирателя, преди той да гласува. Необходимо е също на избирателя да бъде обяснено как да прегъне хартията, след като гласува. Бюлетините ще се пускат в непрозрачни урни.Бюлетината за референдума ще се подава заедно с непрозрачен плик, в който да бъде поставена преди излизането от тъмната стаичка. Върху пликовете и бюлетините за гласуване в националния референдум не се полага печат на СИК.Междувременно говорителят на ЦИК Александър Андреев обясни пред Дарик радио, че няма изрично указание на комисията едната от бюлетините да с дава задължително на избирателя, а другата – само ако е поискал изрично това."ЦИК никога не е взимала такова указание", каза Андреев и припомни указанието, че членовете на секционните комисии следва да информират избирателите, че се провеждат два вида избори и да ги насочи към двата списъка, в които се вписват данните. Той добави, че "ЦИК не може да разпише сценарий с реплики и да накара секционните комисии да заучат реплики, с които да посреща"."Ние може да дадем указания, така че избирателят да не се чувства натиснат или по някакъв начин да гласува и едновременно с това да му се обясни, че той може да гласува и в двете, ако той разбира се желае", каза говорителят на ЦИК.


title: "Мерцедес" откри причината за гръмналия двигател на Хамилтън

maintext:
От отбора увериха, че ще направят всичко нужно, за да избегнат още подобни инциденти
Конструкторите на "Мерцедес" откриха причината за инцидента с Люис Хамилтън по време на състезанието за Гран при на Малайзия.Световният шампион във Формула 1 водеше с повече от 20 секунди преди двигателят му да изпуши. След отпадането той изостана на 23 точки от Нико Розберг в битката за титлата.От отбора съобщиха, че това се е случило заради "загуба на налягането на маслото" по време на завой 15 на пистата "Сепанг".Инженерите обаче все още не могат да разберат каква е била причината да се стигне до това, но обещаха да вземат сериозни мерки, за да предотвратят подобно нещо да се случи отново.


title: Руските военни бази в Сирия ще действат безсрочно

maintext: Русия планира да превърне техническия си пункт в сирийското пристанище Тартус в пълноценна и постоянно действаща военноморска база. Съответните документи са подготвени и се съгласуват между ведомствата, съобщи зам.-министърът на отбраната Николай Панков.Преди броени дни Държавната дума ратифицира споразумение за безсрочно разполагане в Сирия на руската военновъздушна група. Текстът трябва да бъде одобрен в сряда и от горната камара – Съвета на федерацията.Панков каза миналата седмица, че министерството обсъжда възстановяването на военни бази в държави, където е имал такива обекти бившият СССР, включително в Куба и Виетнам.В понеделник той заяви на заседание на комисията по външна политика на Съвета на федерацията, че в Тартус "степента на готовност на базата е "достатъчно висока" и че се надява министерството на отбраната скоро да поиска от сенаторите одобрение на нужните документи.Споразумението със Сирия за пристанището е от 1971 г., а то заработва от 1977 г. с основна задача ремонт и зареждане на кораби с гориво и материали. След разпадането на СССР активността замря, но бе възродена малко преди на 30 септември Русия да започне авиационна операция в Сирия.В момента в Тартус е разположен 720-и пункт за материално-техническо обезпечение на ВМФ на Русия – единствената военна база на страната извън съседните ѝ държави. Тук е и единственият средиземноморски пункт за базиране на руски бойни кораби.Тук акостира и се обслужва Средиземноморската ескадра на Русия, както и корабите от т.нар. Сирийски експрес – каналът за доставяне от черноморските пристанища на въоръжение, хора и материали за сирийската кампания на Москва.От есента на 2015 г. веднага започна и изкопаване на дъното по трасето за влизане и излизане от базата, за да започне приемане едновременно на няколко тежкотоварни кораба.Игор Морозов, член на комисията по външна политика в Съвета на федерацията, заяви, че решението да превърне Тартус в постоянна военноморска база означава и увеличаване на броя на корабите, които ще използват Тартус, ще се усили военният потенциал на руснаците "в Близкия изток и в средиземноморския район като цяло".


title: Турция и Израел ще разменят посланици в идните седмици

maintext:
зраелски командоси убиха в международни води 10 турски пропалестински участници във флотилия, опитала се да пробие израелската блокада на управляваната от ислямските екстремисти от "Хамас" Ивица Газа.
Израел се ангажира
Турция и Израел ще завършат процеса по взаимното назначаване на посланици до седмица или най-много десет дни, съобщи Ибрахим Калън, говорителят на турския президент Реджеп Тайип Ердоган, предаде агенция "Ройтерс", цитирана от БТА.Въпреки това от израелска страна заявиха, че още не е избран посланик в Турция и това няма да се случи до 27 октомври, съобщи агенция "Ройтерс". По-вероятно е новият дипломат да пристигне в Анкара около края на годината.Размяната на посланици е ключова стъпка в процеса на нормализиране на двустранните отношения. По-рано двете страни се договориха да задълбочат сътрудничеството си в енергийния сектор.В края на юни те подписаха споразумение за помирение , което сложи край на 6-годишния разрив. Отношенията между Турция и Израел претърпяха крах през 2010 г. , след като и да изплати 20 милиона долара обезщетение за загиналите в инцидента от май 2010 г. с ферибота "Меви Мармара", а Турция - да снеме обвиненията срещу израелските командоси.


description: Проектобюджетът на 2017 г. няма разписана икономическа политика и национални приоритети, залага на затихващ растеж и занижени фискални цели. това мнение изрази пред медиите зам.-председателят на парламентарната група на БСП Румен Гечев, който беше вицепремиер по икономическата политика в правителството на Жан Виденов.

title: БСП за Бюджет 2017: Провалът на енергийните проекти блокира развитието

maintext:
Румен Гечев
Фотограф: Надежда Чипева
По думите му провалът на енергийните проекти за петролопровода Бургас - Александруполис, за АЕЦ "Белене" и за газопровода "Южен поток" (от т. нар. голям шлем на президента Георги Първанов - бел. ред.) очевидно блокира икономическото развитие на България.
Гечев упрекна управляващите, че са пренебрегнали препоръката на БСП да търсят възможности за разширяване на износа към Русия, Китай, Индия и други пазари - "нещо, което вече направиха партньорите ни от ЕС". Проектобюджетът на 2017 г. няма разписана икономическа политика и национални приоритети, залага на затихващ растеж и занижени фискални цели. това мнение изрази пред медиите зам.-председателят на парламентарната група на БСП Румен Гечев, който беше вицепремиер и министър на икономическото развитие в правителството на Жан Виденов.По думите му провалът на енергийните проекти за петролопровода Бургас - Александруполис, за АЕЦ "Белене" и за газопровода "Южен поток" (от т. нар. голям шлем на президента Георги Първанов - бел. ред.)
"В следващите три години има заложен затихващ икономически растеж. Няма правителство по света, което да каже на народа си, че в следващите 3 години им гарантира затихващ икономически растеж. Със счетоводни хитрости залагат занижени фискални цели, за да могат после да рапортуват за преизпълнение на бюджетните показатели", каза Гечев.
По думите му "в противоречие на здравия икономически разум и на практиките на другите страни от ЕС" е заложено намаляване на бюджетните разходи в БВП на страната. Според него така вместо да предприемат мерки за стимулиране на българската икономика чрез публично-частното партньорство управляващите лансират за пореден път "провалилата се неолиберална политика за оттегляне на държавата от икономиката". "Това се случва на фона на крайно недостатъчните чужди и вътрешни частни инвестиции, както все повече намаляват", подчерта той, цитиран от пресцентъра на БСП.
БСП ще предложи алтернатива на фискалната политика на затягане на коланите, обеща Гечев.


description: В квартал Южен парк, на ул. Богатица и ул. Дж. Баучер тече безкраен ремонт вече трети месец. Живущите са в капан на затворени улици и единственият начин за предвижване е ул. Козяк и ул. Люботрън.

title: Стотици деца застрашени от безхаберието на община "Триадица" в София

maintext:
1
2 Южен парк
Фотограф: nikolov
1
2 Строеж
Фотограф: nikolov
В квартал "Южен парк", на ул. "Богатица" и ул. "Дж. Баучер" тече безкраен ремонт вече трети месец. Живущите са в капан на затворени улици и единственият начин за предвижване е ул. Козяк и ул. "Люботрън". Не стига това неудобство, а и започна строеж в Южния парк – преди месец съобщих за сеч на дървета на ул. Никола Образописов и ул. Света Троица. От общината казаха, че е санитарно прочистване и ще се поставят беседки.
Пращам снимки от започат строеж, а не кът за почивка. Сутрин от 7:30 и през целия ден всички камиони минават по ул. "Люботрън" и ул. "Козяк" покрай училище, детски градини... Огромна глупост – кой дава разрешение за строеж в Южния парк?


title: МОК ще даде повече власт на WADA за борба с допинга, но след реформи

maintext:
Томас Бах е склонен да даде повече власт на WADA, въпреки търканията между двете организации напоследък
Международният олимпийски комитет (МОК) призова за повече власт за Световната антидопингова агенция (WADA) в борбата с допинга.След заседанието си в Лозана през уикенда МОК обяви, че вижда ролята на WADA повече в тестването на атлетите. Наказанията според комитета трябва да се налагат от Спортния арбитражен съд.Тестването в момента се прави от националните антидопингови агенции, а наказанията се определят от международните федерации.Според решенията на срещата WADA трябва да има по-голям контрол върху националните антидопингови агенции и да следи националните антидопингови програми.Предложението ще доведе до "по-енергичен, по-ефективен, по-прозрачен и по-хармонизиран" модел. МОК обеща да увеличи финансирането, ако реформите бъдат направени."Това е ясна гаранция от цялото олимпийско движение за независимата и хармонизирана борба по целия свят от една по-силна антидопингова агенция", обяви президентът на МОК Томас Бах.Предложенията на МОК ще трябва да бъдат одобрение от агенцията на срещата си през ноември и ще трябва да бъдат реализирани до началото на зимните олимпийски игри през 2018 г."Получихме значителна допълнителна власт и значителна допълнителна мощ, така че съм много доволен", каза президентът на антидопинговата агенция Крейг Рийди.


description: Трябва ли да забавите темпото и как да го направите - съвети, което е ценно да си припомните.

title: Защо е полезно и да бездействате

maintext:
Фотограф: Георги Кожухаров
Трябва ли да забавите темпото? Списание
10 въпроса, които могат да ви помогнат с отговора.
1. По-заинтересовани ли сте за работата си, отколкото за семейството, хобитата или каквото и да било друго?
2.
Пренебрегвате ли здравето (здравословно хранене или спорт), защото сте твърде заети на работното място?
3.
Приятелите ви или семейството оплакват ли се, че работите твърде много?
4.
Работите ли повече от колегите си?
5.
Постоянно ли отговаряте на имейл и работите с телефона, навсякъде, по всяко време?
6.
Губите ли представа за времето с извинението "Ще довършва само един имейл", само за да погледнете часовника и да видите, че са минали два часа?
7. Работата ли е основната ви тема за разговор?
8.
Вярвате ли, че да работиш дълго време е приемливо, стига да обичаш това, което правиш?
9. Пропускали ли сте семейни или социални събития, защото сте били твърде заети?
10. Мислите ли за работа, докато другите говорят, когато сте в почивка или докато сънувате?
Ако отговарите с "да" на повече от половината въпроси, е ясно, че трябва да намалите оборотите. И да пристъпите към конкретни действия. Знаем, че знаете или сте чели всички тези съвети, но ако не ги спазвате, е полезно да си ги припомните отново.
1. Приоритетизирайте
Това, че една идея е добра, не значи, че трябва да се впуснете в изпълнението й веднага и това, че може да се направи, не значи, че трябва да се направи,
Съветът им е - погледнете критично към списъка с ангажименти, които трябва да поемете, и ги подредете по значение. Фокусирайте се върху онова, което е наистина важно.
В книгата си The Power of Less Лео Бабаунта препоръчва на ден да се избират до три най-важни задачи за деня и те да се вършат първи. Погледнете своя списък със задачи. Вероятно в него има повече от три неща, както и повече от три страници. Какво би се случило, ако в списъка имаше само три задачи? Опитайте се да се награждавате за това, че сте останали фокусирани върху тях, като си вземете почивка - за четене, разходка или дори дрямка (ако офисът го позволява), преди да продължите с другите задължения.
2. Бъдете фокусиран
не е достатъчно просто да забавите темпото - трябва наистина да мислите само и единствено за това, което вършите в момента. Това означава, че когато се уловите да мислите за нещо, което трябва да направите, или за нещо, което вече се е случило, или какво е могло да се случи, се върнете обратно към настоящия момент.
Само 2.5% от хората имат способността да се фокусират напълно върху повече от една задача по едно и също време. Това означава, че за останалите 97.5% "мултитаскингът" прави нещата по-трудни, а не по-лесни.
3. Не правете нищо поне 15 минути, след като се събудите
Някога случвало ли ви се е да хванете смартфона или лаптопа веднага, след като отворите очи? А това: изтъркулвате се от леглото две секунди, след като сте се събудили и вече сте си направили списък с 10 неща, които трябва да свършите?
Впускането в деня би било по-лесно, ако използвате първите 15 минути след събуждане, за да подредите мислите в главата си. Вместо да ставате веднага, настройте алармата си с 10 минути по-рано от обичайното и използвайте времето, за да посрещнете деня. Десет минути излежаване, оправяне на леглото и пиене на вода ще ви освободят от бързането и напрежението и ще ви дадат тон за останалата част от деня.
Ако мислите, че ви трябва кафе, сутрешни новини или вглъбяване в имейлите, променете тези навици за седем дни и вижте дали ще се чувствате по-добре.
4. Откачете се
Не бъдете на линия по цял ден. Ако носите навсякъде мобилен телефон с неограничена интернет връзка, го изключете. Дори ще е по-добре, ако се научите да не го взимате със себе си, когато е възможно.
Фотограф: Анелия Николова
Ако работите на компютър през повечето време от деня, намерете кога да се "откачите", за да се фокусирате върху други неща. Това, че постоянно сме в онлайн режим, означава, че сме обект на чести прекъсвания, стресирани от постоянния поток от информация. Трудно е да забавите темпото, когато постоянно проверявате новите съобщения, които получавате,
Или поне обърнете повече внимание на качеството, отколкото на количеството
Вместо да се включвате във всяка дискусия, да следвате всеки блог и т.н., използвайте всяка възможност, която ви се удава, опитайте се да правите по-малко неща, които наистина придават стойност на живота ви. Изберете три или четири блога. Изберете една организация, чиито действия имат ефект и я подкрепяйте.
Като замените количеството с качество животът ви ще стане по-малко стресиращ, а преживяванията по-задоволяващи.
5. Проверявайте си пощата само два пъти на ден
Това включва и туитър, фейсбук, спортни резултати, блогове - всичко. Проверяването на тези страници се превръща в навик, който отнема време, което може да използвате, за да правите нещо, което ви прави... щастлив.
6. Намерете си хоби
Опитайте нещо ново, не е задължително да сте добър в него. Достатъчно е то да ви вълнува и развива вашата креативност. Пробвайте йога, скално катерене, тичане, дърворезба, сърфиране, четене, градинарство, шах, рисуване, създаване на музика.
7. Хранете се бавно
Вместо да натъпквате храната в гърлото си максимално бързо, което води до чувство за преяждане и ви лишава от удоволствието от нея, се научете да се храните бавно. Замисляйте се над всяка хапка. Оценявайте вкусовете, консистенцията. Бавното хранене създава усещане за ситост с по-малко храна и прави храненето по-приятно.
8.
Просто дишайте
Когато усетите, че сте прекалено забързан или сте под стрес, направете пауза и поемете дълбока глътка въздух. После още няколко. Усетете как въздухът навлиза в тялото ви, а стресът го напуска. Като се фокусирате върху всяко вдишване, се връщате към настоящето и забавяте ритъм.
9. Оценявайте природата
Много от нас стоят затворени у дома, в офисите, автомобилите и влаковете през повечето време, като рядко ни се удава шанс да излезем навън. Често когато хората излязат, говорят по мобилните си телефони. Вместо това използвайте времето, в което сте навън, за да наблюдавате природата, да дишате чист въздух, да се насладите на заобикалящите ви вода, зеленина.
Излизайте навън винаги, когато е възможно, или намерете заниманията, които да вършите навън, като разходки сред природата, туризъм, плуване и други. Опитвайте се да правите това ежедневно - бъдете сам или с любимите хора. Може да направите и служебни срещи като разходка вместо между четири стени.
10. Дайте си време, за да се подготвите преди тръгване
Ако постоянно бързате за ангажименти или места, на които трябва да бъдете, това е, защото не оставяте достатъчно място в програмата си за подготовка и път. Организирайте програмата си така, че да имате въздух за тези неща. Ако смятате, че са ви необходими едва 10 минути, за да се подготвите за работа, оставете си 30 - 40 минути, за да не ви се налага да бързате или да се гримирате в колата.
Ако изчислявате, че ще се необходими 10 минути да стигнете до определено място, си оставете 2-3 пъти повече, за да пътувате спокойно и дори да пристигнете по-рано.
11. Фокусирайте се върху хората
Твърде често прекарваме време с приятелите, семейството или на срещи с колеги, но мислите ни не са с тях. Разговорите ни се прекъсват от устройства. Там сме, но мислим за нещата, които имаме да правим. Слушаме, но мислим за себе си и това, което искаме да кажем.
Фотограф: Юлия Лазарова
Никой от нас не е имунизиран срещу това, но със съзнателни усилия можете да изолирате външния свят и да бъдете с човека, с когото сте в конкретния момент. Това означава, че ще прекарате по-пълноценно дори малкото време със семейството и приятелите ви. Както и че наистина ще се свържете с хората, вместо просто да се срещате с тях.
И прекарвайте време с хората, които обичате
Отношенията с хората са основата на смислен живот. Споделянето на тайни, страхове и надежди с някой друг са най-сигурният начин да забавите темпото и да се насладите на живота. Без близък контакт с други хора се превръщаме с студени, самотни същества. Оставяйте си време всеки ден, което да прекарвате с онези, които обичате, и няма да имате нищо, за което да съжалявате в края на живота си.
12. Научете се да казвате "не"
Спрете да поемате повече отговорности. Разбира се, доброволчеството е добър начин да прекарвате времето си, но да се разкъсвате между много задачи едновременно може да ви лиши от удоволствие. А светът се нуждае от него повече от всичко.
Фотограф: Цветелина Белутова
13. Направете нещо безсмислено или не правете нищо
Дори в началото да можете да го правите само за 20 минути на ден. Не четете нищо, за да подпомогнете кариерата си или да впечатлите приятелите. Направете нещо безсмислено, като да прескачате камъни над езеро. Или правете кюфтета от кал с децата си. Може и да се покатерите на дърво. Поровете се в спомените си, защото сте правили повечето от тези неща, когато сте били деца.
За някои да не правят нищо изисква упражняване. Правенето на нищо е изкуство само по себе си. Няма правила, но когато започнете, помнете, че обратното на това да правиш нищо не е мързелът. Обратното на заетост е уединение. Обратното на заетостта е спокойствието.
Всяко едно от тези неща са изключително важни за доброто ви здраве, щастие и отношения.
The Power of Less : The Fine Art of Limiting Yourself to the Essential... in Business and in Life на
Entrepreneur поставятвърдят редакторите на изданието.Лео Бабаунта казва и чеПовече съвети за забавяне на темпото може да откриете и в книгатаЛео Бабаунта и в рубриката "Дневник за бавен живот" Какви са вашите начини да забавите темпото може да споделяте във форума.


description: Селекцията на "Световните снимки на деня" днес е на дежурния фоторепортер Юлия Лазарова.

title: Фотогалерия: Световните снимки на деня - 25 октомври 2016 г.

maintext: 1/19 снимки в галерията Кадър от процеса на обработка на 99,99% чисто сребро от "Красцветмет". Компанията е сред най-големите производители в света на благородни метали и се намира се в сибирския град Красноярск, Русия.


title: Социалистите в Испания се отказаха от 10 месеца бойкот за нов кабинет

maintext: Продължилата 10 месеца политическа парализа в Испания е на път да приключи, след като опозиционната социалистическа партия се съгласи да гласува с "въздържал се" на вота на доверие на новото правителство в Мадрид.Той на-вероятно ще бъде коалиция на управлявалите досега консерватори от Народната партия на премиера Мариано Рахой. Гласуването в парламента ще е в следващите няколко дни.От висшето ръководство на социалистите 139 души гласуваха за край на бойкота на този сценарий, който няма как да се реализира, докато депутатите им гласуват "против". За продължаване на съпротивата гласуваха 96 социалисти от близо 250 с право на глас.Новината вероятно ще бъде посрещната с облекчение от пазарите в понеделник, защото това би премахнало важна пречка за възстановяване на икономиката и разблокиране на институциите. До 30 октомври трябваше да се разреши конфликтът, защото в противен случай страната трябваше да отиде на трети парламентарни избори в рамките на 12 месеца.През декември и през юни Рахой печели изборите, но не упява да събере достатъчно, за да управлява самостойтелно. Последният път традиционната двупартийна система окончателно бе разбита, след като новите партии Podemos и Ciudadanos събраха заедно близо една трета от депутатите в парламента.Мнозина социалисти смятаха, че ако техният твърдолинеен лидер Педро Санчес продължи да не отстъпва, на третия вот те ще станат трета по популярност сила зад левите популисти от Podemos. Под вътрешен натиск и спорни апаратни ходове Санчес се оттегли от роководния пост.


title: Продажбите на коли в ЕС поставиха нов септемврийски рекорд

maintext:
Фотограф: Георги Пауновски
Продажбите на нови автомобили в страните от ЕС през септември са най-силни откакто се води такава статистика (2006 година), като европейците са купили малко над 1.455 милиона коли, сочат разпространените днес данни на АСЕА. Сделките са със 7.2% повече от деветия месец на миналата година.Ръст има на всички пазари, с изключение на холандския (-4.2%) и ирландския (-1.2 на сто). След скокът на търсенето в България през август с над 26% , сега продажбите растат с доста по-нормално темпо – 14.7 процента, формиран от 2147 покупки.От големите пазари най-сериозно е раздвижването в Италия (+17.4%), Испания (+13.9%) и Германия (+9.4%). Следват Франция (+2.5%) и Великобритания (+1.6%).За първите деветмесеца на годината търсенето на нови автомобили в страните от ЕС се е увеличило с 8% до 11.243 милиона бройки. Единствено в Холандия има спад на продажбите от 5.2%.На големите пазари ръстът остава най-висок в Италия (+17.4%), Испания (+11.5%), Германия (+6.1%), Франция (+5.7%) и Великобритания (+2.6%). В България продадените нови автомобили са 18 709, или с 9.5 на сто повече от деветмесечието на миналата година.Поглед към представянето на различните автомобилни марки показва ръст за първите девет месеца на годината при всички, с изключение на "Шевролет" (-30.9%), които спряха разпространението на повечето си модели в Европа, "Мицубиши" (-11.9%) и "Нисан" (-1.7%). Най-сериозно се е увеличило търсенето на моделите на "Ягуар" (+74.7%), Хонда (+27.1) и "Джип" (23.7%)."Фолксваген" 1 264 584 (+0.1%)"Рено" 803 196 (+13.6%)"Форд" 795 783 (+4.4%)"Опел/Воксъл" 763 118 (+6.8%)"Пежо" 654 981 (+4.3%)"Ауди" 619 412 (+8.7%)"Мерцедес" 611 785 (+15.1%)БМВ 592 647 (+11.7%)"Фиат" 574 212 (+15.7%)"Шкода" 481 263 (+6.8)* - за първите девет месеца на годината по данни на АСЕА


description: Привърженици на старозагорци останаха недоволни от привличането на нападателя.

title: Мапуку се завърна в "Берое", фенове поискаха оставки

maintext:
Конгоанският нападател вкара 17 гола за "Берое" при предишния си престой в отбора
[LAP.bg]
получил изгодна оферта за него и той премина в египетския "Уади дегла". В Египет Мапуку изигра 22 мача и вкара три гола. В началото на този сезон играчът премина в турския "Бандърмаспор", но участва само в две срещи.
Нападателят Жуниор Мапуку отново е играч на "Берое". От клуба обявиха завръщането му, като новият му договор беше подписан по-рано през деня.Привържениците на "Берое" приеха със смесени чувства информацията. Голяма част от тях изразиха недоволството си във фен страницата на отбора във Facebook, като някои поискаха оставки от ръководството.Нежеланието им Мапуку да е част от отбора е свързано с начина, по който нападателят си тръгна от "Берое". Конгоанецът разтрогна едностранно с решение на съда , като плати три заплати в размер на 27 хил. лева.В сайта си сега "Берое" твърди, че е "Нападателят дойде за първи път в "Берое" на 13 март 2013 г. За старозагорците той изигра 49 срещи и вкара 17 гола.Старозагорци взеха и Борислав Цонев. Полузащитникът дойде в отбора преди месец и през това време се подготвяше с новите си съотборници. Той игра в приятелските срещи със "Созопол" и "Верея". За последно Цонев беше играч на "Левски".


description: Влакът, натоварен с желязна руда, е пристигнал от Турция на граничния пункт "Капитан Андреево" тази сутрин.

title: Гранични полицаи намериха 65 нелегални мигранти в товарен влак

maintext:
Фотограф: Цветелина Белутова
Гранични полицаи задържаха 65 нелегални имигранти, укрити в товарен влак, съобщи пресцентърът на МВР.Влакът е пристигнал от Турция на граничния пункт "Капитан Андреево" в 4.00 часа тази сутрин. Той е бил натоварен с желязна руда.В един от вагоните му униформените открили 65-те мигранти. Те са проникнали вътре през срязано брезентово покривало. Хората се представят за сирийски граждани, като самоличността им се установява.При друг подобен случай на 30 септември гранични полицаи откриха 56 нелегални мигранти в товарен влак , пристигащ от Турция.


title: Съдът даде двегодишна условна присъда за катастрофата със сина на шефа на ДАНС

maintext:
Фотограф: Анелия Николова
Защитникът на Георги Илиев - Явор Нотев, смята, че трябва да се предприемат мерки, които да намалят тенденцията в последните месеци мотористите да загиват под автомобили, като добави, че според него в тези действия отговорност трябва да имат и двете страни – и автомобилистите, и мотористите.
Софийски градски съд присъди двегодишна условна присъда на Георги Илиев, собственик на верига пицарии "Виктория", по делото за смъртта на Юлиян Георгиев, син на шефа на ДАНС, съобщи БНР. През април 2014 година Илиев прави завой на "Симеоновско шосе" в момента, в който Юлиян Георгиев кара мотор. Двамата се удрят, а момчето почива. Георгиев е карал с близо 120 километра, като в хода на процеса беше установено, че не е имал право да управлява такъв мотор.Наложената му присъда съвпада с поисканата от прокуратурата. Според адвоката на семейството на загиналото момче Христо Христов изпитателният срок е трябвало да бъде максималният петгодишен, за да има и превантивен ефект това наказание. Все още не е ясно дали присъдата ще бъде обжалвана. За това или за протест от прокуратурата страните имат две седмици


title: Шампионката Лара Гут откри сезона в алпийските ски с победа в Зьолден

maintext:
Гут започна по перфектен начин защитата на големия кристален глобус
20-годишната италианката
Носителката на Световната купа по ски алпийски дисциплини Лара Гут спечели първото състезания от новия сезон. 25-годишната швейцарката триумфира по безапелационен начин в гигантския слалом в Зьолден.Гут записа 19-а победа в Световната купа в своята кариера и четвърта в тази дисциплина. Toва е вторият й успех в Зьолден след 2013 г., когато отново беше първа в гигантския слалом.Швейцарката взе огромен аванс още след първия манш и без излишни рискове премина през втория, за да финишира с общо време 2:23.02 минути.Американката Микаела Шифрин завърши втора с изоставане от 1.42 сек. Марта Басино допълни почетната стълбичка и записа първи подиум в своята кариера.остана на 1.93 сек. от Гут.Носителката на малкия кристален глобус в гигантския слалом Ева-Мария Брем се представи разочароващо и в двата манша и завърши с изоставане от над пет секунди до победителката. 66 скиорки взеха участие в първото състезание за сезона.Утре в Зьолден ще се проведе и първият старт при мъжете, който отново ще бъде в дисциплината гигантски слалом.


description: Сръбският специалист е изтъкнал здравословни причини и дори няма да води сините в днешния мач срещу "Берое", който започва в 17,30 ч.

title: Люпко Петрович напусна "Левски"

maintext:
Петрович заяви, че три пъти е бил готов да напусна клуба, но сега вече е окончателно е решил да го направи
[LAP.bg]
Петрович е уведомил футболистите за решението си да напусне "Герена" в съблекалнята преди мача, а от ръководството не са успели да го разубедят да остане поне за двубоя с "Берое".
Сръбският специалист е изразил разочарование от отношението към него. "Ще си тръгна, когато аз реша", каза 69-годишният пред "Гонг".
Попитан дали сега е бил подходящият момент, Петрович отговори "Защо да не е сега моментът? В третия кръг беше ли моментът, когато искаха да ме махат?"
Старши треньорът на "Левски" Люпко Петрович е подал оставка, обяви "Нова телевизия".Сърбинът е изтъкнал здравословни причини и дори няма да води отбора в днешния мач срещу "Берое". Асен Букарев ще ръководи сините в домакинството на старозагорци, което започва в 17.30 ч.Той заяви, че три пъти е бил готов да напусна клуба, но сега вече е взел окончателно решение.Петрович пое "Левски" след уволнението на Стойчо Стоев в края на миналия сезон. Под ръководството на сърбина сините направиха страхотен старт на новия шампион и водят в класирането след седем победи и три равенства в първите десет кръга.В началото на месеца се появиха слухове, че новото ръководство на "Левски" преговаря със Станимир Стоилов. От клуба обаче отрекоха да имат споразумение с треньора на "Астана". По-късно и самият Стоилов категорично отрече.


description: Кандидат-президентът на ГЕРБ Цецка Цачева ще бъде поставена под номер 17 в бюлетината, а на кандидата на БСП Румен Радев се падна номер 13 при тегленето на жребия в Централната избирателна комисия.

title: На Цецка Цачева ѝ се падна 17 номер в бюлетината, в ГЕРБ видяха "числото на майката"

maintext:
Фотограф: Юлия Лазарова
Кандидат-президентът на ГЕРБ Цецка Цачева ще бъде поставена под номер 17 в бюлетината, а на кандидата на БСП Румен Радев се падна номер 13 при тегленето на жребия в Централната избирателна комисия (ЦИК).Номер 1 отиде при вокала на бившата пънк група "Хиподил" и настоящ общински съветник Светослав Витков.Трайчо Трайков, издигнат от Реформаторския блок, ще е на седмо място в бюлетината.Красимир Каракачанов, зад когото се обединиха ВМРО, НФСБ и "Атака", ще запише 19 в рекламните си материали. Претендентът на АБВ и коалиция Ивайло Калфин ще е под номер 15, а бившия премиер Пламен Орешарски – 4.За Татяна Дончева, чиято партия "Движение 21" се коалира с НДСВ, ще се гласува с отбелязване на квадратче номер 12.Цвета Караянчева, която е заместник-председател на ГЕРБ в парламента, остана доволна от жребия и направи бърз нумерологичен прочит на числото. Според нея 1 означава, че Цачева ще е номер едно, 7 било числото на мъдростта. Сборът от двете числа – 8, бил числото на майката, което се връзва обявяването на Цецка Цачева за "майка на нацията" от премиера Бойко Борисов.Представител на инициативния комитет, издигнал Румен Радев, смята, че номер 13 означава, че двойката Румен Радев - Илияна Йотова ще са новите любимци на нацията, като вероятно направи аналогия с класическата комедия "Любимец 13".Доволен от "тотото" остана и чалга певецът Радо Шишарката, който е кандидат за вицепрезидент заедно с Димитър Маринов - Митьо Пищова. Те ще са под номер 22, а Шишарката имал 5 двойки в ЕГН-то.Бизнесменът Веселин Марешки ще е под номер 2, Бисер Миланов, известен и като Петното – 8, неизвестната Йорданка Колева – 11, Жорж Ганчев – 5. Камен Попов, който се прочу с крошето в лицето на Волен Сидеров пред НАТФИЗ, ще е 16-и в бюлетината. На другия знаков за прехода бизнесмен – Николай Банев, му се падна 23, на съдения за педофилия бивш депутат от "Атака" Владимир Кузов – 9. Икономистът Румен Гълъбинов ще е на 18-о място, Господин Тонев на 14-о. Бившият партиен шеф на Ивайло Калфин от "Евролевицата" Александър Томов ще се рекламира с номер 10, Пламен Пасков с 21, независимата Диана Димитрова с 6, националистът Кемил Рамадан с 20, а другата независима кандидатка Йорданка Колева с 11.След жребия стана известно, че кандидат-президентите в крайна сметка ще са 23 , тъй като ЦИК е отказала регистрацията на композитора Митко Димитров, защото не е представил списък с необходимите над 2500 подписа.


description: Повод за изказването на мениджъра е фактът, че Тейлър е родом от Манчестър и живее в близост до клубния стадион на "червените дяволи" "Олд Трафорд".

title: ФА повдигна обвинение срещу Моуриньо заради коментари за съдия

maintext:
Португалецът най-вероятно ще бъде глобен
Жозе Моуриньо беше обвинен в невъздържани коментари по адрес на съдията Антъни Тейлър преди мача на "Манчестър юнайтед" срещу "Ливърпул", потвърдиха от Футболната асоциация на Англия (ФА).Португалецът заяви, че на рефера "ще бъде трудно да се представи добре", веднага след като той получи назначение за голямото дерби, което завърши без голове.Повод за изказването на мениджъра е фактът, че Тейлър е родом от Манчестър и живее в близост до клубния стадион на "червените дяволи" "Олд Трафорд"53-годишният Моуриньо трябва да отговори по обвинението до понеделник.Мениджърите и играчите в Англия нямат право да говорят за реферите и техните отсъждания преди и след съответните мачове, защото подобни коментари могат да бъдат разглеждани като опит за влияние.


description: "Решителен и отговорен президент" е предизборният слоган на кандидат-президенстката двойка на "Движени 21 - НДСВ".

title: В предизборен клип Татяна Дончева вози вълк, овца и сено в лодка

maintext:
Татяна Дончева
Фотограф: Георги Кожухаров
"Решителен и отговорен президент" е предизборният слоган на кандидат-президентската двойка Татяна Дончева и Минчо Спасов, която е издигната от коалиция "Движени 21 - НДСВ". Днес двамата представиха предизборен клип, в който Дончева вози вълк, овца и сено в една лодка в язовир Искър. Има и такава фейсбук игра, а цялата информация за кампанията е качена на отделен сайт.Според Дончева балотажът между нея и Цецка Цачева е най-непредпочитаният от ГЕРБ, защото така партията на Бойко Борисов може да бъде преборена на изборите. За изказването на премиера, че подава оставка, ако кандидатът му не се класира за балотаж, Дончева коментира, че то издава неувереност и заплаха към своите, че ако не бъдат достатъчно активни в изборите и не постигнат достатъчно добър резултат, ще има предсрочен вот и могат да загубят депутатските си места. По думите й Борисов плаши и българския народ.


title: Румъния забрани лова на мечки, вълци и рисове

maintext:
Фотограф: Ints Kalnins
Румъния забрани изцяло трофейният лов на кафяви мечки, вълци, рисове и диви котки, съобщава британският вестник "Гардиън" като коментира, че изненадващото решение спасява най-голямата популация на големи хищници в Европа от най-тежката и непосредствена заплаха.
Забраната, приета тази седмица, спира една тенденция на избиване на едри хищници от ловци, която расте от година на година след присъединяването на Румъния към Европейския съюз през 2007 г. През 2016 г. ловните квоти позволяват на ловците да отстрелят 550 мечки, 600 вълци и 500 големи котки през 12-те месеца.
През последното десетилетие, ловът в Румъния се разрасна до индустрия за милиони евро, ловци от цял свят плащат до 10 000 евро за "трофей" от Карпатите.
За да съществува, индустрията разчита на вратичка в европейското право, която дава възможност за убиването на диви животни, доказали, че представляват опасност за хората, обясняват от румънското правителство. Съгласно Директивата за местообитанията, всички големи хищници са защитени в страните-членки на Европейския съюз. В същото време държавата може да разпореди убийството на конкретни животни, ако е нападнало човек или е повредило частна собственост.
"Ловът за пари вече е незаконен, но в същото време има зелена светлина. Нанесените щети (като клауза в Директивата за местообитанията) служат за прикритие за лов на трофеи," казва министърът на околната среда Кристиана Паска-Палмър пред "Гардиън".
Всяка година стотици ловни сдружения от цялата страна представят две числа: общата популация на всички видове големи хищници и общия брой, който те смятат за вероятно да причинят щети. Второто число служи като база за официална квота за лов за всеки вид, определяна от правителството. След това тези квоти бива разпределяни между ловните дружества и продавани като ловни права.
"Този метод повдига някои въпроси: как ловните сдружения определят колко животни причиняват щети предварително, още преди вредите да са нанесени. С въвеждането на забраната, връщаме нещата в правия път, според първоначалните цели на Директивата за местообитанията,", мотивира решението за забрана на румънското правителство Паска-Палмър.


title: ГЕРБ провали извънредното събрание на парламента

maintext:
Фотограф: Анелия Николова
Лидерът на ДПС Мустафа Карадайъ коментира, че се е видяло, че парламента няма мнозинство, няма и управляващи. Той отново поиска предсрочни парламентарни избори, за да може да формира "ново, ценностно, хомогенно, мнозинство".
Депутатите от ГЕРБ, "Атака", голяма част от БДЦ и "Патриотичния фронт" не се регистрираха в пленарната зала и така провалиха извънредното заседание на парламента. От партиите подкрепящи правителството се регистраха само от Реформаторския блок.Парламентът не събра кворум при първия си опит, за да започне извънредното си заседание. В пленарна зала се регистрираха 91 народни представители. Изпълняващият длъжността председател на Народното събрание Димитър Главчев обяви следващият опит за регистрация след 20 минути.Въпреки, че бяха в залата депутати от ГЕРБ и Патриотични фронт не се регистрираха.При втория опит в залата се събраха 96 Народни представители. Депутати от ГЕРБ нямаше в залата. Главчев обяви трето и последно преброяване за 9.40 часа. Тогава картите си в устройствата за регистрация поставиха едва 95 народни представители.Според Гроздан Караджов от Реформаторския блок е възможен сценарий, според който ГЕРБ, Патриотичния фронт и "Атака" не се явяват на работа за да търсят дестабилизация в страната и така да се върви към предсрочни парламентарни избори. Това, което правят ГЕРБ - да не се регистрират в пленарна зала, противоречи на твърденията им, че работят за стабилност, смята Караджов.В сряда депутатите изненадващо се саморазпуснаха предизборно до 9 ноември. Идеята на предложението беше да няма предизборна агитация в Народното събрание. Извънредното заседанието бе свикано от Димитър Главчев , след като за извънредното свикване бяха събрани 51 подписа от БСП и ДПС още в сряда.В дневния ред на заседанието беше отмяната на извънредната почивка, споразумението за икономическо и търговско споразумение между Канада и ЕС и парламентарен контрол.От БСП се заканиха, че пак ще съберат подписи за нови извънредно заседание.


title: ДОСТ подкрепи Цачева въпреки "респекта" към Трайков

maintext:
Лютви Местан
Фотограф: Надежда Чипева
Решението на изпълнителния съвет на ДОСТ е да подкрепи кандидатурата на Цецка Цачева за президент на България, съобщи в парламента председателят на партията Лютви Местан. Той уточни, че "ще дадем тази подкрепа, без тя да е поискана" и не е разговарял нито с Цачева, нито с Бойко Борисов.В ДОСТ са стигнали до решение за подкрепа на Цачева по метода на изключването, тъй като нямало как ДОСТ да подкрепи левите кандидати. Местан добави, че нито един от кандидатите не покривал високите изисквания на партията, които са президентът да е убеден евроатлантик и ясно да каже, че "Русия трябва да се оттегли от Крим, а след това санкциите срещу Русия да паднат". Бихме се насочили към последното квадратче, но не искаме да сме партия на бойкота", поясни Местан.В ДОСТ са били респектирани от Трайчо Трайков - кандидат на Реформаторския блок, но не могат да го подкрепят, защото подкрепящата го формация носела вината за вкарването на крайните националисти във властта.Днес се очаква ДПС да обяви кой кандидат за президент ще подкрепи. "Това отдавна вече няма такова значение", коментира Местан.


title: Млад мъж е нападнал и бил лекар и охранител в болницата в Пазарджик

maintext:
Снимката е архивна
Фотограф: Цветелина Белутова
Лекар и охранител от спешното отделение на болницата в Пазарджик са били нападнати и ударени от пациент, съобщи БТА.Нападението е извършено вчера следобед (27 октомври) от 18-годишен мъж от село момина Клисура. Той дошъл в спешното отделение на МБАЛ-Пазарджик заради негов близък, пострадал в катастрофа. Според пресцентъра на областната дирекция на МВР младият мъж е бил видимо афектиран и агресивен и се спречкал с медицинския персонал. Той е ударил дежурната лекарка, а впоследствие нанесъл и удар на охранител от болничното заведение.Д-р Гергана Анчева е получила удари в главата и е настанена с комоцио в отделението по неврохиругия, съобщи зам.-директорът на болницата д-р Дора Шопова пред БТА.Нападателят е задържан за 72 часа и прокуратурата ще поиска съдът да го остави за постоянно в ареста. Срещу него е заведено бързо полицейско производство за нанасяне на телесна повреда на длъжностни лица по време на изпълнение на служебните им задължения, предстои повдигане на обвинение.Днес лекари от болницата се събраха на протест заради нападението над колегата им. Те настояват за много строги санкции за посегателство над лекари, като посочват, че търпят "ежедневно унижение" от пациенти. През 2013 г. парламентът прие промени в Наказателния кодекс, с които бяха инкриминирани агресията към учители и лекари при изпълнение на работата им. Този вид престъпления се наказват и със затвор, като за тежки посегателства наказанието може да бъде до 15 години.


title: Тина Мазе прекратява кариерата си заради липса на мотивация

maintext:
Словенската състезателка ще сложи край на кариерата си пред родна публика в Марибор в началото на януари
Двойната олимпийска шампионка в алпийските ски Тина Мазе обяви, че прекратява кариерата си. Словенката е готова да участва в две прощални състезания - през януари пред родна публика в Марибор.Мазе не се е състезавала от март 2015 г., когато обяви, че си взима почивка за поне един сезон."Осъзнах, че вече нямам енергията и мотивацията да продължа да се състезавам на най-високо ниво", обяви тя в Зьолден. Тази седмица гигантският слалом ще постави началото сезона при жените."Не искам последното ми състезание да е онова, в което загубих Кристалния глобус, така че ще участвам в Марибор (слалом на 7 януари и гигантски слалом на 8 януари), за да се сбогувам с всички в ските", обяви словенката.Мазе спечели златото от олимпийските игри в Сочи в спускането и гигантския слалом, а отделно има четири златни медала от световни първенства. През 2015 г. тя пропусна да триумфира със Световната купа, като беше победена от Ана Фенингер в последния старт за сезона - гигантския слалом в Мерибел."Наистина съм щастлива с това, което постигнах", каза Мазе.Идеята ѝ е да завърши кариерата си там, където я започна. Словенката стартира за първи път през 1999 г. на 15-годишна възраст в гигантския слалом в Марибор.


description: Столицата на островната държава изглежда много добре, сравнително чисто, добро съчетание на стара и нова архитектура...

title: Бриджтаун, Барбадос

maintext:
1/14 снимки в галерията Парламента в столицата Бриджтаун, на островната държава Барбадос. Столицата изглежда много добре, сравнително чисто, добро съчетание на стара и нова архитектура.
Фотограф: dobrich